Baijerin Isabella

Baijerin Isabella  (myös  Élisabeth de Bavière, Isabeau de Bavière, 1371–1435) oli Kaarle VI:n puolisona Ranskan kuningatar, joka toimi käytännössä maansa hallitsijana miehensä ajoittaisen mielisairauden aikoina. Hänen vaikuttavin poliittinen tekonsa oli Troyesin rauhansopimuksen allekirjoittaminen. Sopimuksen mukaan Ranskan kruununperijäksi tulisi Kaarle VI:n pojan sijasta Englannin Henrik V, joka meni naimisiin Isabellan ja Kaarlen tyttären, Valois’n Katariinan kanssa. 

Isabella oli Baijerin herttuan Stefan III:n tytär. Hän meni naimisiin Kaarlen kanssa vuonna 1385. Kaarlen mielisairaus ilmeni ensimmäisiä kertoja vuonna 1392. Isabella yritti hakea miehelleen apua sekä lääketieteellisin että hengellisin keinoin. Heille syntyi ainakin kuusi lasta vuosina 1393–1403. Kuninkaan sairausjaksojen pahentuessa tämä ei enää tuntenut vaimoaan. Isabella haki lohtua muista miehistä, ensin langostaan Orleansin herttuasta, ja tämän murhan jälkeen Burgundin herttuasta Jeanista. Burgundin herttua liittoutui ensin Isabellan kanssa tämän poikaa Kaarlea vastaan, mutta siirtyi Kaarlen puolelle Isabellaa ja englantilaisia vastaan.

Lähteet

Aiheesta muualla 

Ranskan kuninkaalliset
Vuonna 1371 syntyneet
Vuonna 1435 kuolleet